
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 703 

19 Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αμοιβής ιδιωτών - συνεργατών που θα 


χρησιμοποιηθούν από τη Γ.Γ. ΕΣΥΕγιατη συλλογή 

στατιστικών στοιχείων. 1 

Τροποποίηση της Τ3300/84 απόφαση Υπουργού Οικο¬ 
νομικών . 2 


Παροχή αδείας για την αύξηση με δημόσια εγγραφή 
του μετοχικού κεφαλαίου της εταιρείας 
«ΒΕΡΝΙΚΟΣΚΟΤΤΕΡΑ ΝΑΥΤΙΛΙΑΚΗ Α.Ε.»καιτην ει¬ 
σαγωγή των μετοχών της στην παράλληλη αγορά 


του Χρηματιστηρίου Αξιών Αθηνών. 3 

Δημοσίευση της υπ’ αριθ. 31/1996 Απόφασης της Επι¬ 
τροπής Ανταγωνισμού. 4 


ΥΠΟΥΡΓΙΚΕΣ ΑΠΟΦΑΣΕΙΣ Κ ΑΙ ΕΓΚΡΙΣΕΙΣ 

Αριθ. 2049630/7714/0022 (1) 

Καθορισμός αμοιβής ιδιωτών - συνεργατών που θα 
χρησιμοποιηθούν από τη Γ.Γ. ΕΣΥΕ για τη συλλογή 
στατιστικών στοιχείων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
του ΠΔ. 532/91 «Οργανισμός Γενικής Γραμματείας 
ΕΣΥΕ». 

β. Του Ν. 1558/85 «Κυβέρνηση και Κυβερνητικά 
Όργανα» και του Ν. 2081/92. 

γ. Του άρθρου 9 (παρ. 5) του Ν. 2392/96 «Πρόσβαση 
της Γ.Γ. ΕΣΥΕ σε διοικητικές πηγές κ.λπ.» 

δ. Του άρθρου 22 του Ν. 2362/95 «περί Δημοσίου 
Λογιστικού». 

2. Τις παρακάτω κοινές υπουργικές αποφάσεις: 

α) 12859/Γ475/3.7.96 απόφαση με θέμα «Ανάθεση, 
έγκριση και προκήρυξη της Γενικής Απογραφής των 
Δημοσίων Υπηρεσιών, Ν.Π.Δ.Δ. και ΟΤΑ καθώς και του 
προσωπικού αυτών», (ΦΕΚ... 


β) 10465/Γ286/28.5.96 απόφαση με θέμα «Έγκριση 
και προκήρυξη διενέργειας των ερευνών επί του ζωικού 
και φυτικού κεφαλαίου έτους 1996», όπως τροποποιή¬ 
θηκε με την 12465/Γ690/27.6.96 απόφαση, (ΦΕΚ 534/τ. 
Β74.7.96). 

γ) 12462/Γ624/27.6.96 απόφαση με θέμα «Ανάθεση, 
έγκριση και προκήρυξη της διενέργειας της δοκιμαστι¬ 
κής έρευνας επί των βιομηχανικών αποβλήτων», (ΦΕΚ 
534/τ. Β74.7.96). 

δ) 12461/Γ618/27.6.96 απόφαση με θέμα «Ανάθεση, 
έγκριση και προκήρυξη της διενέργειας της έρευνας 
χονδρικού και λιανικού εμπορίου, επισκευής αυτοκίνη¬ 
των οχημάτων, μοτοσυκλετών και ειδών προσωπικής 
και οικιακής χρήσης», (ΦΕΚ535/Τ. Β74.7.96). 

ε) 4294/Γ239/21.2.96 απόφαση με θέμα «Έγκριση και 
προκήρυξη διενέργειας Ετήσιας Γεωργικής Στατιστικής 
Έρευνας, 1996» (ΦΕΚ 118/τ. Β728.2.96). 

στ) 12036/Γ406/20.6.96 απόφαση με θέμα «Ανάθεση, 
έγκριση και προκήρυξη της διενέργειας ειδικής έρευ¬ 
νας για την ενημέρωση του μητρώου των γεωργικών 
και κτηνοτροφικών εκμεταλλεύσεων» (ΦΕΚ 531/τ. 
Β74.7.96). 

η) 12038/Γ525/20.6.96 απόφαση με θέμα «Ανάθεση, 
έγκριση και προκήρυξη της διενέργειας της έρευνας 
οπτικοακουστικών υπηρεσιών», (ΦΕΚ 531/τ. Β74.7.96). 

θ) 11265/Γ498/7.6.96 απόφαση με θέμα «Έγκριση και 
προκήρυξη διενέργειας της ετήσιας στατιστικής έρευ¬ 
νας ορυχείων, της ετήσιας βιομηχανικής έρευνας, της 
ετήσιας έρευνας ύδρευσης και ηλεκτρισμού των ετών 
1994 και 1995 και της έρευνας κατασκευών έτους 
1995», (ΦΕΚ471/Τ. Β720.6.96). 

ι) 12037/Γ395/20.6.96 απόφαση με θέμα «Ανάθεση, 
έγκριση και προκήρυξη διενέργειας δειγματοληπτικής 
έρευνας σχετικής με την απασχόληση του πληθυσμού 
της χώρας (Έρευνα Εργατικού Δυναμικού) 1996», (ΦΕΚ 
531/Τ.Β74.7.96). 

κ) 12039/Γ477/19.6.96 απόφαση με θέμα «Ανάθεση, 
έγκριση και προκήρυξη της διενέργειας δειγματοληπτι¬ 
κής έρευνας σχετικής με την διάρθρωση και την κατα¬ 
νομή των αποδοχών», (ΦΕΚ 531/τ. Β74.7.96). 

λ) 10466/Γ484/28.5.96 απόφαση με θέμα «Έγκριση 
και προκήρυξη διενέργειας των ερευνών ΡΒΟΡΟΟΜ», 

όπως τροποποιήθηκε και συμπληρώθηκε με την 
12460/Γ744/27.6.96 απόφαση, (ΦΕΚ535/τ. Β74.7.96). 

μ) 14467/Γ700/24.7.96 απόφαση με θέμα «Ανάθεση, 
έγκριση και προκήρυξη της διενέργειας στατιστικών 
εργασιών για την αναθεώρηση και εναρμόνιση οικονο¬ 
μικών δεικτών». 

3. Το γεγονός, ότι από την απόφαση αυτή προκαλεί- 
ται δαπάνη ύψους 637.970.000 δραχμών η οποία θα 
βαρύνει τους ΚΑΕ 5329 και 5332 του ειδ. φορέα 13-610 
του προϋπολογισμού της Γ.Γ. ΕΣΥΕ. Ειδικότερα τον 
ΚΑΕ 5329 κατά 198.700.000 δρχ. και τον ΚΑΕ 5332 κατά 
439.270.000 δρχ. 

Η ανωτέρω δαπάνη θα βαρύνει τον κρατικό προϋπο¬ 
λογισμό σε ποσοστό 50% ενώ το υπόλοιπο 50% θα 
δοθεί στον τακτικό προϋπολογισμό της Γ.Γ. ΕΣΥΕ, από 
το σχέδιο αναδιάρθρωσης Γεωργικών Στατιστικών, για 
τον ΚΑΕ 5329 και από το ΕΤΠΑ σύμφωνα με την απόφα¬ 
ση της χρηματοδότησης της Οοπιηιίδείοη για το πρό¬ 
γραμμα «ΚΛΕΙΣΘΕΝΗΣ», για τον ΚΑΕ 5332. 

4. Σχετική εισήγηση των αρμοδίων Διευθύνσεων, απο¬ 
φασίζουμε: 

1. Καθορίζουμε την αμοιβή των ιδιωτών - συνεργατών 
που θα χρησιμοποιηθούν από τη Γ.Γ. ΕΣΥΕ για τη διε¬ 
νέργεια των στατιστικών ερευνών και εργασιών κατά το 
έτος 1996 ως εξής: 

Α. ΔΙΕΥΘΥΝΣΗ ΠΡΩΤΟΓΕΝΗ ΤΟΜΕΑ. 

1. Έρευνα Βοοειδών. 

800 δρχ. για κάθε ορθά συμπληρωμένο δελτίο. 5.000 
δρχ. εφάπαξ αμοιβή για παρακολούθηση ενημερωτικής 
συγκέντρωσης. 

2. Έρευνα Οπωροφόρων δένδρων. 

700 δρχ. για κάθε ορθά συμπληρωμένο δελτίο. 5.000 
δρχ. εφάπαξ αμοιβή για παρακολούθηση ενημερωτικής 
συγκέντρωσης. 

3. Έρευνα Αμπελουργικών Καλλιεργειών. 

650 δρχ. για κάθε ορθά συμπληρωμένο δελτίο. 5.000 
δρχ. εφάπαξ αμοιβή για παρακολούθηση ενημερωτικής 
συγκέντρωσης. 

4. Έρευνα Χοίρων. 

800 δρχ. για κάθε ορθά συμπληρωμένο δελτίο. 5.000 
δρχ. εφάπαξ αμοιβή για παρακολούθηση ενημερωτικής 
συγκέντρωσης. 

5. Έρευνα Προβάτων. 

800 δρχ. για κάθε ορθά συμπληρωμένο δελτίο. 5.000 
δρχ. εφάπαξ αμοιβή για παρακολούθηση ενημερωτικής 
συγκέντρωσης. 

6. Έρευνα Αιγών. 

800 δρχ. για κάθε ορθά συμπληρωμένο δελτίο. 5.000 
δρχ. εφάπαξ αμοιβή για παρακολούθηση ενημερωτικής 
συγκέντρωσης. 

7. Έρευνα Σιτηρών. 

700 δρχ. για κάθε ορθά συμπληρωμένο δελτίο. 5.000 
δρχ. εφάπαξ αμοιβή για παρακολούθηση ενημερωτικής 
συγκέντρωσης. 

8. Έρευνα Λοιπών Φυτικών Προϊόντων. 

700 δρχ. για κάθε ορθά συμπληρωμένο δελτίο. 5.000 
δρχ. εφάπαξ αμοιβή για παρακολούθηση ενημερωτικής 
συγκέντρωσης. 

9. Έρευνα ενημέρωσης του μητρώου γεωργικών και 
κτηνοτροφικών εκμεταλλεύσεων, έτους 1996. 

α) Για τη συμπλήρωση του ερωτηματολογίου κάθε 


ερευνώμενης γεωργικής - κτηνοτροφικής εκμετάλλευ¬ 
σης (έντυπο 2 ή 3): 

ι) Αποζημίωση τριακοσίων πενήντα (350) δρχ. για 
κάθε ερωτηματολόγιο που θα συμπληρωθεί σε Δήμο ή 
Κοινότητα με πληθυσμό κάτω των 5.000 κατοίκων. 

ιι) Αποζημίωση τετρακοσίων (400) δρχ. για κάθε ερω¬ 
τηματολόγιο που θα συμπληρωθεί σε Δήμο ή Κοινότητα 
με πληθυσμό από 5.001 έως 10.000 κατοίκους. 

ιιι)Αποζημίωση πεντακοσίων (500) δρχ. κια κάθε ερω¬ 
τηματολόγιο που θα συμπληρωθεί σε Δήμο ή Κοινότητα 
με πληθυσμό άνω των 10.001 κατοίκων. 

β) Αποζημίωση διακοσίων (200) δρχ. για κάθε ένα 
ορθά συμπληρωμένο συνοπτικό ερωτηματολόγιο γεωρ¬ 
γικής - κτηνοτροφικής εκμετάλλευσης (έντυπο 4) για 
εκμεταλλεύσεις που ο κάτοχός τους διαμένει μόνιμα σε 
άλλο Δήμο ή Κοινότητα. 

γ) Αποζημίωση τριακοσίων (300) δρχ. για κάθε ένα 
ορθά συμπληρωμένο ερωτηματολόγιο γεωργικής - κτη¬ 
νοτροφικής εκμετάλλευσης για τους διερμηνείς που θα 
χρησιμοποιηθούν στις γεωργικές εκμεταλλεύσεις των 
Νομών Έβρου, Ξάνθης και Ροδόπης που δεν ομιλείται η 
Ελληνική γλώσσα. 

δ) Εφάπαξ αποζημίωση πέντε χιλιάδων (5.000) δρχ. 
σε κάθε συνεργάτη - ερευνητή για την παρακολούθηση 
της εκπαιδευτικής συγκέντρωσης που θα διεξαχθεί από 
υπαλλήλους της Γ.Γ. ΕΣΥΕ. 

ε) Εφάπαξ αποζημίωση πέντε χιλιάδων (5.000) δρχ. 
και για τους εκπαιδευτές των εκπαιδευτικών συγκε¬ 
ντρώσεων, που θα γίνουν από υπαλλήλους της Γ.Γ. 
ΕΣΥΕ. 

Ο αριθμός δε των εκπαιδευτικών συγκεντρώσεων 
καθορίζεται ανάλογα με τον αριθμό των Δήμων και 
Κοινοτήτων ανά Νομό ως εξής: 

Για Νομούς που έχουν: 

- έως 100 Δήμους και Κοινότητες μέχρι 3 εκπαιδευ¬ 
τικές συγκεντρώσεις. 

- από 101 έως 160 Δήμους και Κοινότητες μέχρι 5 
εκπαιδευτικές συγκεντρώσεις. 

- από 161 έως 220 Δήμους και Κοινότητες μέχρι 7 
εκπαιδευτικές συγκεντρώσεις. 

- από 221 και άνω Δήμους και Κοινότητες μέχρι 8 
εκπαιδευτικές συγκεντρώσεις. 

Η ανωτέρω δαπάνη ανέρχεται στο ύψος των 
198.700.000 δρχ. και θα βαρύνει τον ΚΑΕ 5329 του ειδι¬ 
κού φορέα 13-610 του προϋπολογισμού της Γ.Γ. ΕΣΥΕ. 

Β. ΔΙΕΥΘΥΝΣΗ ΟΙΚΟΝΟΜΙΚΩΝ ΔΕΙΚΤΩΝ 

1. Έρευνα για την Αναθεώρηση και Εναρμόνιση του 
Δείκτη Τιμών Καταναλωτή. 

1.200 δρχ. για κάθε ορθά συμπληρωμένο δελτίο. 
(1.200 X 1.800 δελτία = 2.160.000 δρχ.). 

2. Έρευνα για την Ενημέρωση Μητρώου και Συλλογή 
Στοιχείων από τις νέες επιχειρήσεις για την Εναρμόνιση 
του Δείκτη Αξίας Λιανικών Πωλήσεων. 

500 δρχ. για κάθε ορθά συμπληρωμένο δελτίο (500 X 
10.000 δελτία = 5.000.000 δρχ.) 

Γ. ΔΙΕΥΘΥΝΣΗ ΔΙΑΝΕΜΗΤΙΚΟΥ ΕΜΠΟΡΙΟΥ ΚΑΙ 
ΥΠΗΡΕΣΙΩΝ 

1. Έρευνα Χονδρικού και Λιανικού, Επισκευής αυτοκί¬ 
νητων, οχημάτων, μοτοσυκλετών και ειδών προσωπικής 
και οικιακής χρήσης. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5.000 δρχ. για κάθε ορθά συμπληρωμένο δελτίο 
(5.000 X 8.000 δελτία = 40.000.000 δρχ.). 

2. Έρευνα οπτικοακουσακών μέσων. 

5.000 δρχ. για κάθε ορθά συμπληρωμένο δελτίο. 
(5.000 X 3.000 δελτία = 15.000.000 δρχ.). 

3. Έρευνα Βιομηχανικών Αποβλήτων. 

6.000 δρχ. για κάθε ορθά συμπληρωμένο δελτίο. 
(6.000 X 2.000 δελτία = 12.000.000 δρχ.). 

4. Γενική απογραφή των μονάδων και του προσωπι¬ 
κού του Δημόσιου Τομέα. 

500 δρχ. για κάθε ορθά συμπληρωμένο δελτίο. (500 X 
26.000 δελτία = 13.000.000 δρχ.). 

Δ. ΔΙΕΥΘΥΝΣΗ ΑΠΟΓΡΑΦΩΝ 

1. Έρευνα Εργατικού Δυναμικού έτους 1996 

α. 2.500 δρχ. για κάθε ορθά συμπληρωμένο δελτίο 
(2.500 X 59.600 δελτία = 149.000.000 δρχ.). 

β. 600 δρχ. για κάθε δελτίο που θα συμπληρωθεί με 
τη βοήθεια Συνεργάτη - Διερμηνέα στα νοικοκυριά που 
δεν ομιλούν την ελληνική γλώσσα στους νομούς 
Ξάνθης, Ροδόπης και Έβρου. (600 X 500 δελτία = 
300.000 δρχ.). 

γ. 12.000 δρχ. εφάπαξ αμοιβή σε κάθε ιδιώτη - συνερ¬ 
γάτη για την παρακολούθηση του εκπαιδευτικού σεμι¬ 
ναρίου (600 ιδιώτες - συνεργάτες X 12.000 δρχ. = 
7.200.000 δρχ.). 

2. Έρευνα Διάρθρωσης και Κατανομής των Αμοιβών, 
έτους 1996 

α. 500 δρχ. για κάθε ορθά συμπληρωμένο δελτίο επι¬ 
χείρησης (500 X 6.000 δελτία = 3.000.000 δρχ.). 

β. 600 δρχ. για κάθε ορθά συμπληρωμένο δελτίο απα¬ 
σχολούμενου μέσα στην επιχείρηση (600 X 90.000 δελ¬ 
τία = 54.000.000 δρχ.). 

γ. 12.000 δρχ. εφάπαξ αμοιβή σε κάθε ιδιώτη - συνερ¬ 
γάτη για την παρακολούθηση του εκπαιδευτικού σεμι¬ 
ναρίου. (250 ιδιώτες - συνεργάτες X 12.000 δρχ. = 
3.000.000 δρχ.). 

Ε. Βιομηχανίας και Εξωτερικού Εμπορίου. 

1. Ετήσια Βιομηχανική Έρευνα (ΕΒΕ) και Ετήσια 
Στατιστική Έρευνα Ορυχείων (ΕΣΕΟ) ετών 1994 και 
1995. 

α. 5.000 δρχ. για κάθε ορθά συμπληρωμένο δελτίο 
τύπου Α’ (5.000 X 8.000 δελτία = 40.000.000 δρχ.) 

β. 4.000 δρχ. για κάθε ορθά συμπληρωμένο δελτίο 
τύπου Β’ (4.000 X 7.380 δελτία = 29.520.000 δρχ.). 

γ. 9.000 δρχ. εφάπαξ αμοιβή σε κάθε ιδιώτη - συνερ¬ 
γάτη για την παρακολούθηση του εκπαιδευτικού σεμι¬ 
ναρίου. (9.000 X 120 ιδιώτες - συνεργάτες = 1.080.000 

δρχ·)· 

2. Έρευνα ΡΗΟϋΟΟΜ 1994 και 1995. 

α. 3.000 δρχ. για κάθε ορθά συμπληρωμένο δελτίο 
(3.000 X 21.250 δελτία = 63.750.000 δρχ.). 

β. 9.000 δρχ. εφάπαξ αμοιβή σε κάθε ιδιώτη - συνερ¬ 
γάτη για την παρακολούθηση του εκπαιδευτικού σεμι¬ 
ναρίου. (9.000 X 140 ιδιώτες - συνεργάτες = 1.260.000 
δρχ·) 

Η ανωτέρω δαπάνη ανέρχεται στο ύψος των 
439.270.000 δρχ. και θα βαρύνει τον ΚΑΕ 5332 του ειδι¬ 
κού φορέα 13 - 610 του προϋπολογισμού της Γ.Γ. 
ΕΣΥΕ. 

2. Ο ορισμός των ιδιωτών - συνεργατών θα γίνει με 
απόφαση της Γ ενικής Γ ραμματείας ΕΣΥΕ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞΑΝ. ΠΑΠΑΔΟΠΟΥΛΟΣ 

-♦--- 

Αοιθ. Τ 5905/73 (2) 

Τροποποίηση της Τ 3300/84 απόφαση Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 22 του Ν. 1642/86 και το άρθρο 23 του 
Ν. 2127/93. 

2. Τη διαπίστωση της έλλειψης σχετικής διαδικασίας 
εφοδιασμού αεροσκαφών στο αεροδρόμιο του 
Ελληνικού. 

3. Τη διαπίστωση της ανεπάρκειας της διαδικασίας 
εφοδιασμού αεροσκαφών στα επαρχιακά αεροδρόμια, 
που καθορίζεται με την αριθ. Δ 6610/19.6.65 ΑΥΟ. 

4. Το γεγονός ότι από την απόφαση δεν προκαλείται 
δαπάνη σε βάρος του κρατικού προϋπολογισμού. 

5. Το με αριθ. ΠΔΕ & ΔΕ/584/24.3.95 έγγραφο της 
ΟΛΥΜΠΙΑΚΗΣ ΑΕΡΟΠΟΡΙΑΣ. 

6. Το με αριθ. 113/30.3.95 έγγραφο του Υπουργείου 
Μεταφορών και Επικοινωνιών. 

7. Το από 7.3.95 έγγραφο των εταιρειών ΕΚΟ, ΒΡ, 
ΜΟΒΙί., και 5ΗΕϋ- και ΤΟΤ ΗΕϋ_Α3. 

8. Το από 22.3.95 έγγραφο των εταιρειών ΕΚΟ, ΒΡ, 
ΜΟΒΙΙ και 3ΗΕΙ.Ι. 

9. Την αριθ. 411/24.1.96 κοινή απόφαση του Πρωθυ¬ 
πουργού και του Υπουργού Οικονομικών, αποφασίζουμε: 

Άρθρο μόνο 

Η απόφασή μας αριθ. Τ 3300/84τροποποιείται ως εξής: 

1. Στο άρθρο 104 προστίθεται παράγραφος 6, το κείμε¬ 
νο της οποίας έχει ως εξής: 

6. Για τον εφοδιασμό αεροσκαφών εσωτερικών ή διε¬ 
θνών πτήσεων με εισαγόμενα ή κοινοτικά καύσιμα για τα 
οποία παρέχεται απαλλαγή από φόρο προστιθέμενης 
αξίας και ειδικό φόρο κατανάλωσης σύμφωνα με τις ισχύ- 
ουσες διατάξεις, εφαρμόζεται η διαδικασία που καθορί¬ 
ζεται στα άρθρα 25 έως 67. 

Όταν τα καύσιμα, που αποτελούν αντικείμενο της διαδι¬ 
κασίας εφοδιασμού, δεν παραδίδονται απ’ ευθείας στα 
εφοδιαζόμενα αεροσκάφη, μπορούν να αποθηκεύονται 
σε δεξαμενές ανεφοδιασμού που βρίσκονται μέσα στον 
υποκείμενο χώρο του αεροδρομίου ή σε δεξαμενές που 
ελέγχονται από το τελωνείο. 

Η παράδοση (εκφόρτωση) των καυσίμων στις δεξαμε¬ 
νές ανεφοδιασμού ενεργείται παρουσία τελωνειακού 
υπαλλήλου οριζόμενου από το αρμόδιο τελωνείο. 

2. Η αριθ. Δ 6610/19.6.65 ΑΥΟ καταργείται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Αυγούστου 1996 

Ο Υφυπουργός 

Γ. ΔΡΥΣ 

Αοιθ. Ε.Κ. 6035 (3) 

Παροχή αδείας για την αύξηση με δημόσια εγγραφή του 
μετοχικού κεφαλαίου της εταιρείας «ΒΕΡΝΙΚΟΣ 
ΚΟΤΤΕΡΑ ΝΑΥΤΙΛΙΑΚΗ Α.Ε.» και την εισαγωγή των με¬ 
τοχών της στην παράλληλη αγορά του Χρηματιστηρί¬ 
ου Αξιών Αθηνών. 

(Απόφαση της 79/9.7.96 Συνεδρίασης του Δ.Σ. της Επι¬ 
τροπής Κεφαλαιαγοράς, θέμα 1). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/1920 «Πε¬ 
ρί Ανωνύμων Εταιρειών», όπως τροποποιήθηκε, συμπλη¬ 
ρώθηκε και ισχύει σήμερα. 

2. Τις διατάξεις του άρθρου 78 παρ. 1 β του Ν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγιάνσεως της Κε¬ 
φαλαιαγοράς και άλλες διατάξεις», όπως τροποποιήθη¬ 
κε, συμπληρώθηκε και ισχύει σήμερα με το άρθρο 18 του 
Ν. 2198/94 ΦΕΚ 43 Α. 

3. Τις διατάξεις της παρ. 3 του άρθρου 3 του Π.Δ. 
350/1985 «Περί καθορισμού των προϋποθέσεων εισαγω¬ 
γής κινητών αξιών στο Χρηματιστήριο Αξιών Αθηνών» 
όπως ισχύει. 

4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού των από 4.4.1996 συνεδριάσης του Δ.Σ. του 
Χ.Α.Α. 

ΑΠΟΦΑΣΙΖΕΙ ΟΜΟΦΩΝΑ 

Παρέχει την άδειά της για την αύξηση του μετοχικού κε¬ 
φαλαίου, με δημόσια εγγραφή της εταιρείας «ΒΕΡΝΙΚΟΣ 
ΚΟΤΤΕΡΑ ΝΑΥΤΙΛΙΑΚΗ Α.Ε.» και την εισαγωγή των μετο¬ 
χών της στην παράλληλη αγορά του Χρηματιστηρίου 
Αξιών Αθηνών. 

Η άδεια αφορά την έκδοση 286.000 νέων κοινών ανώνυ¬ 
μων μετοχών, ονομαστικής αξίας δρχ. 250 και τιμής διά¬ 
θεσης δρχ. 1.500 ανά μετοχή. 

Τα έσοδα από τη δη μόσια εγγραφή θα ανέλθουν στο πο¬ 
σό των δρχ. 429.000.000. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

.. 4 - 

Αοιθ. 250 (4) 

Δημοσίευση της υπ' αριθ. 31/1996 Απόφασης της 
Επιτροπής Ανταγωνισμού. 

ΑΠΟΦΑΣΗ ΑΡΙΘ. 31/1996 

Γνωστοποίηση, σύμφωνα με το άρθρ. 4β Ν. 703/77, 
όπως ισχύει, της σύμπραξης των επιχειρήσεων 
ΠΕΤΡΟΛΙΝΑ Α.Ε. ΠΕΤΡΕΛΑΙΟΕΙΔΩΝ και ΕΛΛΗΝΙΚΑ 
ΚΑΥΣΙΜΑ ΟΡΥΚΤΕΛΑΙΑ (ΕΚΟ) Α.Β.Ε.Ε. με ταυτόχρονο αί¬ 
τημα για χορήγηση απαλλαγής άρθρου 1 (3) ή αρνητικής 
πιστοποίησης άρθρ. 11 Ν. 703/77, όπως ισχύει». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 τουΥπουργείου Ανάπτυ¬ 
ξης (πρώην Εμπορίου) την 1η Ιουλίου 1996, ημέρα Δευτέ¬ 
ρα και ώρα 10.30 π.μ., με την εξής σύνθεση: 


Πρόεδρος: Ευάγγελος Περάκης, κωλυομένουτου Κων¬ 
σταντίνου Λασσαδού. 

Μέλη: Μιχαήλ Φράγκος, κωλυομένου του τακτικού Νι¬ 
κόλαου Σακελλαρόπουλου, 

Βλάσιος Ασημακόπουλος, 

Χαρίλαος Χάρακας, 

Γεώργιος Τριανταφυλλάκης (εισηγητής), κωλυομένου 
του τακτικού Λεωνίδα Νικολούζου, 

Μελίνα Μουζουράκη, 

Ιωάννης Κατσουλάκος. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά ή αναπληρωματικά μέλη δεν συμμετεί¬ 
χαν στη συνεδρίαση λόγω κωλύματος. 

Θέμα της συνεδριάσεως ήταν η γνωστοποίηση, σύμ¬ 
φωνα με το αρ. 4β Ν. 703/77, όπως ισχύει, της σύμπραξης 
των επιχειρήσεων ΠΕΤΡΟΛΙΝΑ Α.Ε. ΠΕΤΡΕΛΑΙΟΕΙΔΩΝ 
και ΕΛΛΗΝΙΚΑ ΚΑΥΣΙΜΑ ΟΡΥΚΤΕΛΑΙΑ (ΕΚΟ) Α.Β.Ε.Ε. με 
ταυτόχρονο αίτημα για χορήγηση απαλλαγής άρθρου 1 
(3) ή αρνητικής πιστοποίησης αρ. 11 Ν. 703/77, όπως 
ισχύει. 

Κατά την συζήτηση παρέστησαν οι κλητευθείσες εται¬ 
ρείες ΠΕΤΡΟΛΙΝΑ Α.Ε. ΠΕΤΡΕΛΑΙΟΕΙΔΩΝ, δια του πλη¬ 
ρεξουσίου της δικηγόρου Κωνσταντίνου Π. Μανιάτη και 
ΕΛΛΗΝΙΚΑ ΚΑΥΣΙΜΑ ΟΡΥΚΤΕΛΑΙΑ (ΕΚΟ) Α.Β.Ε.Ε. δια του 
πληρεξουσίου της δικηγόρου Ηλία Ν. Μπερή. 

Στην αρχή της συζητήσεως το λόγο έλαβε η Γενική Ει- 
σηγήτρια της Γραμματείας της Επιτροπής, Σ. Καμπερί- 
δου η οποία ανέπτυξε την εισήγηση της Υπηρεσίας και 
πρότεινε τη χορήγηση εξαίρεσης, σύμφωνα με το αρ. 1 
παρ. 3 Ν. 703/77, όπως ισχύει, για χρονική διάρκεια 15 
ετών αρχόμενη από την ημερομηνία ισχύος της σχετικής 
απόφασης της Επιτροπής, δεδομένου ότι μετη συμφωνία 
ΕΚΟ - ΠΕΤΡΟΛΙΝΑ συστήνεται κοινή εταιρεία επί της 
οποίας υπάρχει κοινός έλεγχος των ιδρυτριών εταιρειών 
και η οποία έχει χαρακτήρα συνεργασίας και όχι συγκέ¬ 
ντρωσης. 

Στη συνέχεια, το λόγο έλαβαν οι πληρεξούσιοι δικηγό¬ 
ροι των άνω εταιρειών οι οποίοι ανέπτυξαν τις απόψεις 
αυτών και έδωσαν πληροφορίες, εξηγήσεις και διευκρινί¬ 
σεις σε ερωτήσεις που τους υπέβαλαν ο Πρόεδρος και τα 
Μέλη της Επιτροπής, για να ζητήσουν τέλος τη χορήγηση 
αρνητικής πιστοποίησης κατ’ άρθρο 11 Ν. 703/77, όπως 
ισχύει, για τη συνεργασία των δύο εταιρειών με το σκεπτι¬ 
κό ότι η κοινή επιχείρηση των ΕΚΟ - ΠΕΤΡΟΛΙΝΑ δεν απο¬ 
τελεί συγκέντρωση κατά την έννοια του Ν. 703/77, όπως 
ισχύει, αλλά ούτε και σύμπραξη μπορεί να θεωρηθεί αφού 
δεν πληρούνται οι προϋποθέσεις που θέτει ο ως άνω νό¬ 
μος. 

Η Επιτροπή ανταγωνισμού συνήλθε σε Διάσκεψη την 
26η Ιουλίου 1996 στην αίθουσα 611 του Υπουργείου Ανά¬ 
πτυξης (πρώην Εμπορίου), κατά την οποία, αφού έλαβε 
υπ’ όψη της τα στοιχεία του φακέλλου, την Εισήγηση της 
Γραμματείας της Επιτροπής Ανταγωνισμού, τις απόψεις 
που διετύπωσαν, εγγράφως και προφορικώς, τα ενδιαφε¬ 
ρόμενο μέρη κατά τη σύζήτησητης υποθέσεως στις 11ου¬ 
λίου 1996 και τα υπομνήματα τα οποία αυτά προσκόμι¬ 
σαν,σκέφθηκε ως εξής: 

1.1. Στις 23η Μαρτίου 1996 υπογράφηκε μεταξύ της 
εταιρείας «ΑΝΩΝΥΜΟΣ ΕΤΑΙΡΕΙΑ ΠΕΤΡΕΛΑΙΟΕΙΔΩΝ» με 
διακριτικό τίτλο «ΠΕΤΡΟΛΙΝΑ» και της εταιρείας «ΕΛ¬ 
ΛΗΝΙΚΑ ΚΑΥΣΙΜΑ ΟΡΥΚΤΕΛΑΙΑ ΑΝΩΝΥΜΗ ΒΙΟΜΗΧΑ¬ 
ΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ» με το διακριτικό τίτλο 
«ΕΚΟ» Προσύμφωνο Μεταβίβασης Μετοχών και Ιδιωτικό 

Συμφωνητικό Μετόχων. Η ΠΕΤΡΟΛΙΝΑ ανέλαβε την υπο- 
χρεώση, σύμφωνα με τους όρους του συμφωνητικού, 
όπως μεταβιβάσει στην ΕΚΟ το 50% του συνόλου των με¬ 
τοχών που κατέχει στην εταιρεία «ΟΠΤΙΜΟΥΜ ΚΕΝΤΡΟ 
ΕΠΙΧΕΙΡΗΣΕΩΝ Α.Ε. ΔΙΟΙΚΗΤΙΚΗ, ΟΡΓΑΝΩΤΙΚΗ, 
ΤΕΧΝΙΚΟΟΙΚΟΝΟΜΙΚΗ, ΝΟΜΙΚΗ, ΛΕΙΤΟΥΡΓΙΚΗ 
ΕΞΥΠΗΡΕΤΗΣΗ ΕΠΙΧΕΙΡΗΣΕΩΝ». Μετά την ανωτέρω με¬ 
ταβίβαση η ΠΕΤΡΟΛΙΝΑ θα κατέχει το 50% των μετοχών 
και η ΕΚΟ το υπόλοιπο 50% της ΟΠΤΙΜΟΥΜ. Στο μεταξύ 
η ΠΕΤΡΟΛΙΝΑ θα έχει εισφέρει και η εταιρεία ΟΠΤΙΜΟΥΜ 
(η οποία θα μετονομαστεί σε ΕΚΟΛΙΝΑ) θα έχει αποκτή¬ 
σει, μέχρι την μεταβίβαση των μετοχών, τις βιομηχανικές 
εγκαταστάσεις αποθήκευσης - εμφιάλωσης υγραερίου 
,στον Ασπρόπυργο Απτικής. 

2. Η εταιρεία ΠΕΤΡΟΛΙΝΑ ασχολείται με την εμπορία και 
παραγωγή αεριωδών υδρογονανθράκων και συγκεκριμέ¬ 
να με Την εμφιάλωση και αποθήκευση υγραερίου. Η δρα¬ 
στηριότητα της εταιρείας περιορίζεται μόνο στην Ελληνι¬ 
κή αγορά καιτο σύνολο των μετοχών της ανήκει στην εται¬ 
ρεία ΠΕΤΡΟΛΙΝΑ θνΕΒ5ΕΑ8 ΠΌ με έδρα στη Κύπρο. Ο 
κύκλος εργασιών της για το έτος 1995 ανήρχετο σε 4,23 
δις δρχ. το δε ποσοστό της στην αγορά εμφιαλωμένου και 
χύμα υγραερίου για οικιακή, επαγγελματική και βιομηχα¬ 
νική χρήση, εκτιμάται σε 10% περίπου. 

Η εταιρεία ΕΚΟ Α.Ε. ασχολείται με την παραγωγή και 
την εμπορία πετρελαιοειδών, ορυκτών και χημικών προϊ¬ 
όντων καθώς και την εμπορία υγραερίων. Ο κύκλος εργα¬ 
σιών της εταιρείας το 1994 ανήλθε σε 212,97 δις δρχ., το 
δε μερίδιό της στην αγορά υγραερίου χύμα και εμφιαλω¬ 
μένου για χρήση οικιακή, επαγγελματική και βιομηχανική 
εκτιμάται ότι δεν ξεπερνά το 9%. Η εταιρεία εμφιάλωνε 
υγραέριο «φασόν» στις εγκαταστάσεις της ΠΕΤΡΟΛΙΝΑ 
και της ΠΕΤΡΟΓΚΑΖ, ενώ διαθέτει μισθωμένο εμφιαλω- 
τήριο στην Τρίπολη που καλύπτει την Ν. Δ. Πελοπόννησο 
και στα σχέδια της είναι η δημιουργία δικού της εμφιαλω- 
τηρίου στην Αλεξανδρούπολη που θα καλύπτει την Θρά¬ 
κη. 

3. Με την υλοποίηση της συμφωνίας επέρχεται συντονι¬ 
σμός της επιχειρηματικής δράσης της ΕΚΟ και της 
Π ΕΤΡΟΛΙ ΝΑ στο πεδίο της εμφιάλωσης και αποθήκευσης 
του υγραερίου, το οποίο στη συνέχεια οι δύο εταιρείες θα 
διανέμουν και εμπορεύονται ανεξάρτητα. Το εμφιαλωμέ¬ 
νο υγραέριο θα διανέμεται σε φιάλες που θα φέρουν τα 
σήματα και χρώματα της κάθε εταιρείας και θα διατίθεται 
στην αγορά από το δίκτυο διανομής καιπωλήσεωςτης κά¬ 
θε ιδρυτικής εταιρείας ξεχωριστά και ανεξάρτητα. Η δε τι¬ 
μή του τελικού προϊόντος θα διαμορφώνεται σύμφωνα με 
την ανεξάρτητη τιμολογιακή πολιτική κάθε εταιρείας. 

4. Η έκτων ιδρυτριώνεταιρεία ΠΕΤΡΟΛΙΝΑδιατηρείπα- 
ράλληλατην ιδιοκτησία και εκμετάλλευση των δύο άλλων 
εμφιαλωτηρίων της στη Θεσσαλονίκη και την Πρέβεζα 
χωρίς έτσι να επηρεάζεται πλήρως η παραγωγική της 
διάρθρωση. Σημειώνεται ότι η εταιρεία εκχωρεί στην κοι¬ 
νή εταιρεία ποσοστό (...) της παραγωγικής της δυναμικό¬ 
τητας σε εμφιάλωση και ποσοστό (...) των αποθηκευτικών 
της χώρων. 

“ II. 1. Τα συμβαλλόμενα μέρη συμφωνούν ότι η εταιρεία 
θα είναι αυτοτελής κερδοσκοπική επιχειρηματική μονάδα 
εμφιάλωσης και αποθήκευσης υγραερίου και μελλοντικά 
παροχής υπηρεσιών δεξαμενισμού υγραερίου χύμα μέ¬ 
σω αγωγού, θα λειτουργεί με αυστηρά ιδιωτικοοικονομι¬ 
κά κριτήρια και με σκοπό πρώτιστα την κάλυψη και εξυ¬ 
πηρέτηση των αναγκών εμφιάλωσης υγραερίου των συμ- 


βαλλομένων μερών και των τρίτων υπό την προϋπόθεση 
ότι επαρκεί ως προς τους τρίτους η παραγωγή της. 

2. Οικονομικός σκοπός της λειτουργίας της κοινής εται¬ 
ρείας είναι η κατά το δυνατόν μεγαλύτερη μείωση του κό- 
σους παραγωγής κατά το στάδιο εμφιάλωσης των προϊό¬ 
ντων υγραερίου τα οποία παρασκευάζουν και διαθέτουν 
αυτοτελώς τα συμβαλλόμενα μέρη και πρώτιστη επιδίω¬ 
ξη της κοινής εταιρείας είναι η πλήρης κάλυψη των ανα¬ 
γκών των συ μβαλλομένων μερών με τις μικρότερες δυνα¬ 
τόν δαπάνες. 

Η επέκταση της παραγωγής θα αποφασισθεί μόνο αν 
αυτή συμβιβάζεται και δεν έρχεται σε αντίθεση με την πιο 
πάνω επιδίωξη. Γι αυτό δεν αποκλείονται τρίτοι από τις 
υπηρεσίες της, αλλά μόνον εφόσον έχουν καλυφθεί πλή¬ 
ρως οι ανάγκες των συ μβαλλομένων και υπάρχει πλεονά- 
ζουσα παραγωγική ικανότητα. 

Συμφωνείται περαιτέρω ότι, μετά την αφαίρεση των 
εξόδων εμφιάλωσης προς τρίτους καθώς και του κό¬ 
στους για την εκτέλεση και παροχή προσθέτων εργασιών 
και υπη ρεσιώντο (...)% του υπολοίπου των ετησίων πάσης 
φύσεως εξόδων λειτουργίας της εταιρείας θα καλύπτεται 
κατά το (...)% από έκαστο των συμβαλλομένων μερών, το 
δε εναπομένον (...)% των πάσης φύσεως εξόδων λειτουρ¬ 
γίας της κοινής εταιρείας θα χρεώνεται επιμεριστικώς σε 
κάθε συμβαλλόμενο μέρος αναλόγως της ποσότητος 
υγραερίου το οποίο εμφιαλώθηκε για λογαριασμό του, 
αφού προηγουμένως έχει προστεθεί ποσοστό κέρδους 
το οποίο θα προσδιορίζεται από την κοινή εταιρεία και τα 
συμβαλλόμενα μέρη. 

3. Τα συμβαλλόμενα μέρη υποχρεούνται να καταβάλ¬ 
λουν κάθε προσπάθεια ώστε η κοινή εταιρεία να έχει πι- 
στοληπτική ικανότητα επαρκή για την χρηματοδότηση 
της με ευμενείς όρους χωρίς ανάγκη παροχής εγγυήσε¬ 
ων από τους μετόχους της. Οι μέτοχοι ή συγγενείς τους 
εταιρείες δεν υποχρεούνται να χορηγούν δάνειο ή πίστω¬ 
ση προς την κοινή εταιρεία ή να παράσχουν οποιοσδήπο¬ 
τε φύσεως ή μορφής εγγύηση ή ασφάλεια προς τους 
υπάρχοντες ή μελλοντικούς δανειστές της. 

4. Το Διοικητικό Συμβούλιο της κοινής επιχ/σης θα απο- 
τελείται από 5 σύμβουλους από τους οποίους 3 μέλη θα 
διορίζονται απάτην ΠΕΤΡΟΛΙΝΑ και 2 μέλη απάτην ΕΚΟ. 

5. Η διάρκεια της συμφωνίας θα είναι για όσο χρονικό 
διάστημα υφίσταται το νομικό πρόσωπο της κοινής εται¬ 
ρείας και όπως προβλέπεται στο σχέδιο καταστατικού 
της, η χρονική διάρκεια ορίζεται σε 15 έτη. 

6. Τρείς μήνες πριν το τέλος κάθε διαχειριστικής περιό¬ 
δου, τα συμβαλλόμενα μέρη θα καταρτίζουν το επιχειρη¬ 
σιακό πρόγραμμα της κοινής εταιρείας. Τα συμβαλλόμε¬ 
να μέρη έχουν δικαίωμα να προσφεύγουν στις υπηρεσίες 
της κοινής εταιρείας για την εμφιάλωση υγραερίου καλύ¬ 
πτοντας η κάθε μία κατά το ήμισυ την παραγωγική ικανό¬ 
τητα της εταιρείας, η οποία σήμερα είναι (...) φιάλες ημε- 
ρησίως (εμφιαλωτήριο Ασπροπύργου). Εφ’ όσον υπάρξει 
πλεονάζουσα παραγωγική ικανότητα δεν θα αποκλείο¬ 
νται τρίτοι αλλά με την επιφύλαξη των περί ανταγωνισμού 
διατάξεων, τα συμβαλλόμενα μέρη θα επιδιώκουν την 
πλήρη ικανοποίηση πρωτίστως των εύλογων αναγκών 
τους. 

III. Στον κλάδο εμφιάλωσης και αποθήκευσης υγραερί¬ 
ου λειτουργούν 7 βασικά εταιρείες των οποίων οι αντί¬ 
στοιχες δυναμικότητες ανά 8ωρο σε φιάλες των 10 Κς εί¬ 
ναι: ΠΕΤΡΟΓΚΑΖ (...), ΠΕΤΡΟΛΙΝΑ (...), ΒΡ 5υΡΕΒ ΘΑ3 
(...), 5ΗΕΙ_1 ΟΑΖ (...), ΠΡΙΜΑΓΚΑΖ (...), ΒΟΘΟΙΙ. (...), ν. 

ΚΑΛΥΜΝΟΣ (...), ΕΚΟ (...), Στο σύνολο της παραγωγής εμ- 
φιάλωσηςτο 87% αφορά φιάλες των 10 Κ 9 και από 5% πε¬ 
ρίπου αντιπροσωπεύουν οι φιάλες των 15 και 25 Κς]· 

Στον κλάδο εμφιάλωσης υγραερίου και στο στάδιο της 
διανομής εκτός των ανωτέρω εταιρειών δραστηριοποιού¬ 
νται και άλλες των οποίων η παραγωγή γίνεται «φασόν» 
από τις ανωτέρω εταιρείες. Η ΠΕΤΡΟΛΙΝΑ εμφιάλωνε για 
λογαριασμό της ΕΚΟ και της ΤΕΧΑΟΟ διαθέτοντας το 
(...)% της πραγωγής της και το (...)% αντίστοιχα για τις 
δύο εταιρείες. Τα μερίδια αγοράς των σημαντικότερων 
εταιρειών που δραστηριοποιούνται στο χώρο της εμπο¬ 
ρίας εμφιαλωμένου υγραερίου (μίγμα και προπάνιο) για 
το έτος 1995 ήταν τα εξής: αντιστοίχως για κάθε μία εται¬ 
ρεία: ΠΕΤΡΟΓΚΑΖ: 29,43% και 34,90% ΒΡ δίϋΡΕΠΟΑΖ: 
13,84% και 16,85%, 3ΗΕΙΈΌΑΖ: 13,86% και 15,21%, ΕΚΟ: 
12^62% και 15,68%, ΠΕΤΡΟΛΙΝΑ: 10,4% και 12,69%, και 
ΤΕΧΑΟΟ: 1,40% και 29%. 

Στον κλάδο του υγραερίου υφίστανται φραγμοί εισό¬ 
δου για περιβαλλοντικούς λόγους στον Ν. Αττικής και ει¬ 
δικότερα στο Θριάσιο Πεδίο που έχει το πλεονέκτημα να 
βρίσκεται κοντά στα διυλιστήρια Ασπροπύργου. Αυτός 
ήταν και ο λόγος που η ΕΚΟ δεν προχώρησε σε δική της 
επένδυση σε εμφιαλωτήριο παρ’ ότι είχε την οικονομική 
και εμπορική δυνατότητα. 

IV. Ως σχετική αγορά προϊόντος ορίζεται αυτή του εμ¬ 
φιαλωμένου υγραερίου (μίγμα και προπάνιο), για οικιακή 
(μίγμα) και επαγγελματική (προπάνιο το οποίο έχει περισ¬ 
σότερη δύναμη γιατί βγάζει περισσότερες θερμίδες) χρή¬ 
ση, το οποίο χρησιμοποιείται ως καύσιμο με χαρακτηρι¬ 
στικά την μικρότερη τιμή και επιβάρυνση στο περιβάλλον 
σε σχέση με το πετρέλαιο ή την ηλεκτρική ενέργεια κα¬ 
θώς και τις υπηρεσίες αποθήκευσης - δεξαμενισμού 
υγραερίου. 

Ως σχετική γεωγραφική αγορά προϊόντος ορίζεται όλη 
η επικράτεια της χώρας παρ’ ότι το κόστος μεταφοράς 
επηρεάζει την ανταγωνιστικότητα και την άμεση εξυπη¬ 
ρέτηση του καταναλωτή εντούτοις δεν φθάνει μέχρι του 
σημείου να προσδιορίζει επιμέρους γεωγραφικές αγο¬ 
ρές. 

V. Μετην συμφωνία ΕΚΟ-ΠΕΤΡΟΛΙΝΑσυστήνεται κοινή 
εταιρεία (ϋοΐπΐ νβηΙυΓθ) επί της οποίας υπάρχει κοινός 
έλεγχος των ιδρυτικών εταιρειών. Αν και η αναλογία στη 
σύνθεση του Δ.Σ. θα είναι 3 μέλη η ΠΕΤΡΟΛΙΝΑ Και 2 η 
ΕΚΟ και ο Διευθύνων Σύμβουλος θα υποδεικνύεται από 
την ΠΕΤΡΟΛΙΝΑ υπάρχει κοινός έλεγχος αφού «Έκαστο 
Συμβαλλόμενο Μέρος υποχρεούται να ψηφίζει υπέρ του 
ορισμού και ανάκλησης των συμβούλων του άλλου Μέ¬ 
ρους είτε στην Γενική Συνέλευση είτε στο Διοικητικό Συμ¬ 
βούλιο όπου θατίθενταιτα θέματα αυτά. Τα Συμβαλλόμε¬ 
να Μέρη θα ανακοινώνουν εγγράφους ο ένας στον άλλον 
τα ονόματα των συμβούλων των οποίων επιθυμούν τον 
ορισμό... Το κάθε Συμβαλλόμενο Μέρος έχει δικαίωμα να 
προβάλλει εγγράφως τις αντιρρήσεις του ως προς την 
εκλογή αλλά μόνο για την εμπειρία και ακεραιότητα του 
χαρακτήρατου προτεινόμενου Μέλους..». Επίσης οι απο¬ 
φάσεις θα λαμβάνονται με πλειοψηφία των παρόντων 
Συμβούλων εξαιρέσει κρίσιμων θεμάτων (βλ. παρ. 5.3 του 
Συμφωνητικού) όπου θα απαιτείται πλειοψηφία 4/5 των 
μελών του. 

Σύμφωνα μετο άρθρο 4παρ. 5του Ν. 703/77 όπως ισχύ¬ 
ει «οι πράξεις, συμπεριλαμβανομένης της σύστασης κοι¬ 
νής επιχ/σης, που έχουν ως αντικείμενο ή αποτέλεσμα το 


συντονισμό της συμπεριφοράς σε θέματα ανταγωνισμού 
επιχ/σεων που παραμένουν ανεξάρτητες, δεν αποτελούν 
συγκέντρωση κατάτηνπαρ. 2στοιχ. β’. Η δημιουργία κοι¬ 
νής επιχ/σης, η οποία εκπληρώνει μόνιμα όλες τις λει¬ 
τουργίες μια αυτόνομης οικονομικής ενότητας και δε συ¬ 
νεπάγεται το συντονισμό της ανταγωνιστικής συμπεριφο¬ 
ράς είτε μεταξύ των ιδρυτικών επιχ/σεων είτε μεταξύ των 
επιχ/σεων αυτών και της κοινής επιχ/σης, αποτελεί πράξη 
συγκέντρωσης κατά την έννοια της παρ. 2στοιχ. β’.». 

Ειδικότερα η σύσταση κοινής εταιρείας συνιστά πράξη 
συγκέντρωσης όταν πληρούνται οι εξής προϋποθέσεις 
(βλ. και ανακοίνωση της Επιτροπής σχετικά με τη διάκρι¬ 
ση μεταξύ κοινών επιχειρήσεων με χαρακτήρα συγκέ¬ 
ντρωσης και κοινών επιχειρήσεων με χαρακτήρα συνερ¬ 
γασίας, ΕΕΩ 385 της 31.12.1995): 

1) Κοινός έλεγχος που βασίζεται στη δυνατότητα ασκή- 
σεως καθορισμού επηρεασμούτης δραστηριότητας μιας 
επιχειρήσεως πράγμα που καθορίζεται τόσο από νομικά 
όσο και από πραγματικά στοιχεία. 

2) Διαρκής και διαρθρωτική μεταβολή των συμμετεχου- 
σών επιχειρήσεων που υφίσταται όταν η κοινή επιχείρηση 
λειτουργεί στην αγορά εκτελώντας τις συνήθεις λειτουρ¬ 
γίες των λοιπών επιχειρήσεων που ασκούν δραστηριότη¬ 
τες στην ίδια αγορά. Η κοινή επιχείρηση πρέπει για το 
σκοπό αυτό να διαθέτει επαρκείς χρηματοοικονομικούς 
και λοιπούς πόρους, όπως επίσης προσωπικό και στοιχεία 
του ενεργητικού, ώστε να ασκεί επιχειρηματική δραστη¬ 
ριότητα σε μόνιμη βάση. Μία κοινή επιχείρηση δεν λει¬ 
τουργεί αυτόνομα, αν απλώς αναλαμβάνει ειδικό τομέα 
στο πλαίσιο των δραστηριοτήτων των ιδρυτικών επιχειρή¬ 
σεων, χωρίς να έχει πρόσβαση στην αγορά. Αυτό συμβαί¬ 
νει για παράδειγμα με κοινές επιχ/σεις που περιορίζονται 
στην έρευνα και ανάπτυξη ή στην παραγωγή. Η ισχυρή 
παρουσία των ιδρυτικών επιχ/σεων σε αγορές στο προη¬ 
γούμενο και στο επόμενο στάδιο της παραγωγής αποτε¬ 
λεί στοιχείο που πρέπει να ληφθεί υπόψη για να εκτιμηθεί 
κατά πόσο μία κοινή επιχ/ση έχει αυτόνομο χαρακτήρα 
όταν αυτή η παρουσία οδηγεί σε αξιόλογες αγοραπωλη¬ 
σίες μεταξύ των ιδρυτικών επιχ/σεων και της κοινής 
επιχ/σης. Όταν υπάρχει πρόθεση οι πωλήσεις από την 
κοινή επιχ/ση προς τις ιδρυτικές της να παρουσιάζουν χα¬ 
ρακτήρα διάρκειας το βασικό ερώτημα είναι αν ανεξάρ¬ 
τητα από τις πωλήσεις αυτές η κοινή επιχ/ση προορίζεται 
να παίξει ενεργητικό ρόλο στην αγορά. Από την άποψη 
αυτή συνιστά σημαντικό στοιχείο το ποσοστό που αντι¬ 
προσωπεύουν αυτές οι πωλήσεις επί του συνόλου της πα¬ 
ραγωγής της κοινής επιχ/σης. Ένα άλλο στοιχείο είναι κα¬ 
τά πόσο οι πωλήσεις προς τις ιδρυτικές επιχ/σεις πραγ¬ 
ματοποιούνται με τους συνήθεις όρουςτων συναλλαγών. 

Αντίθετα συνιστά σύμπραξη και όχι συγκέντρωση η δη¬ 
μιουργία κοινής επιχείρησης, αν έχει ως σκοπό ή ως απο¬ 
τέλεσμα το συντονισμό της ανταγωνιστικής συμπεριφο¬ 
ράς ανεξαρτήτων επιχειρήσεων, ο οποίος είναι πιθανό να 
καταλήγει σε περιορισμό του ανταγωνισμού κατά την έν- 
νοιατου άρθρου 1 παρ. 1 Ν. 703/77, όπως ισχύει. Έτσιλοι- 
πόν, προκειμένου να σταθμιστεί κατά πόσο μία κοινή επι¬ 
χείρηση έχει χαρακτήρα συνεργασίας, είναι απαραίτητο 
να προσδιορισθεί αν υπάρχει συντονισμός μεταξύ των 
ιδρυτικών επιχειρήσεων όσον αφορά τις τιμές, τις αγο¬ 
ρές, την παραγωγή ή τις καινοτομίες. 

Ενδεικτικώς αναφέρονται μερικές τυπικές καταστάσεις 
κατά τις οποίες άλλοτε συντελείται και άλλοτε όχι συντο¬ 
νισμός της ανταγωνιστικής συμπεριφοράς των ιδρυτικών 

επιχειρήσεων που καταλήγει σε σοβαρό περιορισμό του 
ανταγωνισμού: 

ί. Δεν υπάρχει δυνατότητα συντονισμού της ανταγωνι¬ 
στικής συμπεριφοράς ανεξάρτητων επιχ/σεων όταν οι 
ιδρυτικές επιχ/σεις μεταβιβάζουν το σύνολο της επιχει¬ 
ρηματικής τους δραστηριότητας στη κοινή επιχείρηση σε 
συγκεκριμένο βιομηχανικό κλάδο. 

ϋ. Ο συντονισμός μπορεί συνήθως να αποκλεισθεί όταν 
οι ιδρυτικές επιχ/σεις δεν ασκούν δραστηριότητες στην 
αγορά της κοινής επιχ/σης ή μεταβιβάζουν στην κοινή 
επιχ/ση όλες τις δραστηριότητες τους στην αγορά αυτή ή 
όταν μία ιδρυτική επιχ/ση εξακολουθεί.να ασκεί δραστη¬ 
ριότητες στην αγορά της κοινής επιχ/σης. το ίδιο ισχύει 
όταν οι ιδρυτικές επιχ/σεις διατηρούν μόνον κατάλοιπα 
των δραστηριοτήτων της κοινής επιχ/σης στην αγορά. 

ίϋ. Όταν οι ιδρυτικές επιχ/σεις ασκούν δραστηριότητα 
σε μία αγορά σε μεταγενέστερο στάδιο παραγωγής από 
την αγορά της κοινής επιχ/σης, μπορεί να συντελεστεί συ¬ 
ντονισμός της ανταγωνιστικής τους συμπεριφοράς εφό¬ 
σον η κοινή επιχ/ση είναι ο κύριος προμηθευτής τους και 
προστίθεται σχετικά μικρή περαιτέρω αξία στο επίπεδο 
των ιδρυτικών επιχ/σεων. 

Με βάση τα ανωτέρω η κοινή εταιρία μεταξύ των εται¬ 
ρειών ΕΚΟ και ΠΕΤΡΟΛΙΝΑ έχει χαρακτήρα σύμπραξης 
και όχι συγκέντρωσης αφού: 

α) Ο συντονισμός της δραστηριότητάςτους συνίσταται 
στην εμφιάλωση υγραερίου που πραγματοποιείται για λο¬ 
γαριασμό τους από την κοινή εταιρία- 
β) η διάθεση του υγραερίου γίνεται ανεξάρτητα και με 
την εμπορική ονομασία κάθε εταιρίας- 
γ) ο εφοδιασμός κάθε είδους πρώτης ύλης γίνεται με 
μέριμνα των εξυπηρετουμένων εταιριών, με δικάτους μέ¬ 
σα και έξοδα και η επάρκεια των πρώτων υλών για τις ανά¬ 
γκες παραγωγής είναι ευθύνη των εξυπηρετούντων εται¬ 
ρειών 

δ) η ΠΕΤΡΟΛΙΝΑ, η οποία, πριν την συμφωνία ασχολεί- 
το με την εμφιάλωση μετά την ίδρυση της κοινής επιχ/σης, 
θα διατηρήσει τα δύο εμφιαλωτήρια της στην Θεσ/νίκη 
και Πρέβεζα για παραγωγή, ανεξάρτητα από την κοινή 
εταιρία. Συνεπώς δεν επέρχεται διαρκής μεταβολή στην 
διάρθρωση της ως εταιρείας παρόλο ότι στην κοινή εται¬ 
ρία εκχωρείται το (...)%της δυναμικότητάςτης, σε εμφιά¬ 
λωση και το (....)% των αποθηκευτικών της χώρων 
ε) η ΕΚΟ η οποία πριντην σύσταση της κοινής εταιρείας 
ασχολείτο βασικά με τη διάθεση εμφιαλωμένου υγραερί¬ 
ου και σε περιορισμένη κλίμακα με την εμφιάλωση δρα¬ 
στηριότητες τις οποίες θα ασκεί ανεξάρτητα και αυτόνο¬ 
μα από την κοινή εταιρία, δεν μεταβάλει και αυτή την διάρ¬ 
θρωσή της σε μόνιμη βάση· 

στ) σκοπός της σύμπραξης με την σύσταση κοινής εται¬ 
ρίας είναι η μείωση του κόστους παραγωγής στην εμφιά¬ 
λωση υγραερίου, αλλά και η δυνατότητα καλύτερου προ¬ 
γραμματισμού της παραγωγής και της διάθεσης ειδικό¬ 
τερα για την ΕΚΟ, και 

ζ) η κοινή εταιρία δεν θα ασκεί όλες τις λειτουργίες μιας 
αυτόνομης οικονομικής μονάδας, αφού το στάδιο της 
διάθεσης θα το καλύπτουν οι ιδρυτικές εταιρίες ανεξάρ¬ 
τητα και δεν θα κάνει ενεργητικές πωλήσεις, παρά μόνο 
εφόσον έχουν καλυφθεί πλήρως οι ανάγκες των συμμε- 
τοχουσών επιχ/σεων και πάντως σε μικρό ποσοστό επί 
του συνόλου της παραγωγής της. 

Συνεπώς η κοινή επιχείρηση μεταξύ των εταιρειών 
ΠΕΤΡΟΛΙΝΑ και ΕΚΟ αποτελεί σύμπραξη η οποία έχει ως 


σκοπό τη μείωση του κόστους παραγωγής του εμφιαλω¬ 
μένου υγραερίου για τα συμμετέχοντα μέρη. 

Επειδή περαιτέρω τα δύο συμμετέχοντα μέρη πριν τη 
σύσταση της κοινής εταιρείας ήταν πραγματικοί ανταγω¬ 
νιστές στο στάδιο της εμπορίας - διανομής και εν μέρει 
πραγματικοί ανταγωνιστές στο στάδιο της παραγωγής 
λόγω του μισθωμένου εμφιαλωτηρίου της ΕΚΟ στην Τρί- 
πολη, επιπρόσθετα δε είναι δυνητικοί ανταγωνιστές λόγω 
του εμφιαλωτηρίου που σχεδιάζειη ΕΚΟ να δημιουργήσει 
στην Αλεξανδρούπολη αλλά και της δυνατότητας να δη¬ 
μιουργήσει νέα εμφιαλωτήρια (εκτός Θρασίου Πεδίου) 
αφού διαθέτει επαρκή κεφάλαια για να καλύψει τη σχετι¬ 
κή επένδυση (εκτιμώμενο κόστος νέας επένδυσης 200 εκ. 
δρχ.), κατέχει τη σχετική τεχνολογία, έχει δικό της διυλι¬ 
στήριο που δίδει την πρώτη ύλη. 

Επειδή η σχετική αγορά αναμένεται να αναπτυχθεί με τη 
χρήση του φυσικού αερίου, το οποίο θα εξοικειώσει πε¬ 
ρισσότερο τον καταναλωτή στη χρήση του υγραερίου. 

Επειδή τα συμβαλλόμενα μέρη με τηνίδρυση της κοινής 
εταιρείας, συντονίζουν σε υψηλό βαθμό σημαντική παρά¬ 
μετρο της ανταγωνιστικής τους δράσης, που συνίσταται 
στην εμφιάλωση και αποθήκευση υγραερίου για τη διάθε¬ 
σή του στην κατανάλωση. 

Επειδή οι εταιρείες ΕΚΟ και ΠΕΤΡΟΛΙΝΑ είναι πραγμα¬ 
τικοί και δυνητικοί ανταγωνιστές, τα δε μερίδια αγοράς 
των είναι σημαντικά και επομένως η συμφωνία για την 
ίδρυση της κοινής επιχείρησης δεν μπορεί να θεωρηθεί 
ήσσονος σημασίας. 

Επειδή η δραστηριότητα της κοινής επιχείρησης ασκεί¬ 
ται βασικά σε προγενέστερο στάδιο αλλά και στο ίδιο με 
τα συμμετέχοντα μέρη. 

Επειδή αναμένεται ότι τα δύο συμμετέχοντα μέρη στην 
κοινή εταιρεία θα επιτύχουν διαφάνεια ως προς μία έκτων 
βασικοτέρων ανταγωνιστικών παραμέτρων τους όπως 
αυτή της παραγωγής - εμφιαλώσεως υγραερίου και θα 
προγραμματίζουν από κοινού το επίπεδο της παραγωγής 
τους. Ενόψει αυτών των δεδομένων αναμένεται να δημι- 
ουργηθεί σύγκλιση του κόστους προϊόντος και της ποιό¬ 
τητας, με αναπόφευκτη συνέπεια τον περαιτέρω συντονι¬ 
σμό στο επίπεδο των τιμών και στην κατανομή αγορών, 
παρόλο που οι ιδρυτικές εταιρίες θα διαθέτουν τα προϊό¬ 
ντα τους με διαφορετικά εμπορικά σήματα. 

Επειδή τέλος, λόγω της σημαντικής οικονομικής δύνα¬ 
μης των συμμετεχόντων μερών κυρίως της ΕΚΟ και των 
σημαντικών μεριδίων αγοράς που κατέχουν, η σύσταση 
της κοινής επιχείρησης ενδέχεται να αποτελέσει φραγμό 
που αναχαιτίζει τη διείσδυση στην αγορά σε δυνητικούς 
ανταγωνιστές και πιθανόν να παρεμποδίζει την εξέλιξη 
των σημερινών ανταγωνιστών τους όπως π.χ. της 
ΤΕΧΑΟΟ η οποία σήμερα εμφιαλώνει «φασόν» στις εγκα¬ 
ταστάσεις της ΠΕΤΡΟΛΙΝΑ. 

Με τα δεδομένα αυτά είναι σαφές ότι η σύμπραξη των 
εταιρειών ΕΚΟ και ΠΕΤΡΟΛΙΝΑ με τη σύσταση κοινής 
εταιρείας εμφιαλώσεως υγραερίου εμπίπτει στο άρθρο 1 
παρ. 1 Ν. 703/77, όπως ισχύει. Όπως όμωςπροκύπτει από 
τα υφιστάμενα στο φάκελλο της υπό κρίση σύμπραξης 
στοιχεία με την ίδρυση της κοινής εταιρείας τα συμβαλ¬ 
λόμενα μέρη αποσκοπούν στη μείωση του κόστους πα¬ 
ραγωγής του εμφιαλωμένου υγραερίου. 

Επειδή σύμφωνα με το άρθρο 1 παρ. 3 του Ν. 703/77, 
όπως ισχύει, «Συμφωνίες, αποφάσεις και περιπτώσεις 
εναρμονισμένης πρακτικής... μπορούν να κριθούν, με 
απόφαση της Επιτροπής Ανταγωνισμού, ολικά ή μερικά 

ισχυρές, εφ’ όσον πληρούν αθροιστικά τις παρακάτω 
προϋποθέσεις: 

α) Συμβάλλουν, με εύλογη συμμετοχή των καταναλω¬ 
τών στην ωφέλεια που προκύπτει, στη βελτίωση της πα¬ 
ραγωγής ή της διανομής των προϊόντων ή στην προώθη¬ 
ση της τεχνικής ή οικονομικής προόδου. 

β) Δεν επιβάλλουν στις οικείες επιχειρήσεις περιορι¬ 
σμούς πέρα από τους απόλυτα αναγκαίους για την πραγ¬ 
ματοποίηση των ανωτέρω σκοπών και 

γ) Δεν παρέχουν στις επιχειρήσεις αυτές τη δυνατότη¬ 
τα κατάργησης του ανταγωνισμού σε σημαντικό τμήμα 
της οικείας αγοράς». 

Επειδή η σύμπραξη των εν λόγω εταιρειών με τη σύστα¬ 
ση κοινής εταιρείας συντελεί στη μείωση του κόστους (οι¬ 
κονομίες κλίμακας) - αφού δεν προβλέπεται περιορισμός 
της σημερινής παραγωγικής δυναμικότητας αλλά αντιθέ- 
τως εξάντλησή της, ωφέλεια που αναμένεται να περάσει 
στον καταναλωτή, οι συμβατικοί περιορισμοί δεν υπερ¬ 
βαίνουν τα αναγκαία όρια για την πραγματοποίηση της 
κοινής εταιρείας και τέλος ο ανταγωνισμός της σχετικής 
αγοράς δεν καταργείται σημαντικά - αφού η εταιρία 
ΠΕΤΡΟΓΚΑΖ που υπερέχει σε μερίδια αγοράς έναντι της 
κοινής εταιρείας (μερίδιο 23% στο μίγμα, 28,39% στο 
προπάνιο) καθώς και οι ΒΡ δΙύΡΕΒΟΑΖ και 3ΗΕ1_Ι_ΟΑΖ 
(που επίσης έχουν σημαντικά μερίδια) έχουν όλες τις ανα¬ 
γκαίες προϋποθέσεις διατήρησης της ανταγωνιστικής 
συμπεριφοράς στη σχετική αγορά - μπορεί να τύχει του 
πλεονεκτήματος της ατομικής εξαίρεσης. 

Επειδή σύμφωνα με το άθρο ΙΟπαρ. 2 Ν. 703/77, όπως 
ισχύει, «Κάθε φορά που η Επιτροπή Ανταγωνισμού εκδί¬ 
δει απόφαση για την εφαρμογή του άρθρου 1 και 3: α) κα¬ 
θορίζει το χρόνο έναρξης της, που σε καμμία περίπτωση 
δεν μπορεί να είναι προγενέστερος της γνωστοποίησης, 
β) καθορίζει τη διάρκεια ισχύος της και γ) μπορεί να την 


εξαρτά από προϋποθέσεις και βάρη». Η Επιτροπή, συνε- 
κτιμώντας όλα τα δεδομένα και λαμβάνοντας υπ’όψη την 
αντίστοιχη ευρωπαϊκή πρακτική, θεωρεί εύλογη χρονική 
διάρκεια της εξαίρεσης, τη διάρκεια της κοινής επιχείρη¬ 
σης. 

Για τους λόγους αυτούς: 

Διαπιστώνει ότι η γνωστοποιηθείσα σύμβαση έχει το 
χαρακτήρα σύμπραξης κατά την έννοια του άρθρου 1 Ν. 
703/77, όπως ισχύει και όχι συγκέντρωσης και επομένως 
δεν υφίσταται λόγος για να επιληφθεί η Επιτροπή με βά¬ 
ση το άρθρο 4β. Περαιτέρω κρίνει ότι δεν συντρέχουν μεν 
οι προϋποθέσεις για τη χορήγηση αρνητικής πιστοποίη¬ 
σης κατά το άρθρο 11 Ν. 703/77, όπως ισχύει,δεδομένου 
ότι η σύμπραξη των εταιρειών ΕΚΟ - ΠΕΤΡΟΛΙΝΑ που 
πραγματοποιείται με τη σύσταση της κοινής εταιρείας 
ΕΚΟϋΝΑ εμπίπτει στην απαγόρευση του άρθρου 1 παρ. 1 
Ν. 703/77, όπως ισχύει, πληρούνται όμως οι προϋποθέ¬ 
σεις των άρθρων 1 παρ. 3 και 10 παρ. 1 και 2 Ν. 703/77, 
όπως ισχύει για τη χορήγηση ατομικής εξαίρεσης χρονι¬ 
κής διάρκειας 15 ετών αρχομένης από την ημερομηνία 
ισχύος της απόφασης της Επιτροπής. 

Η απόφαση εκδόθηκε την 6 Αυγούστου 1996. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Αυγούστου 1996 

Ο Εισηγητής Ο Πρόεδρος 

ΓΕΩΡΓ. ΤΡΙΑΝΤΑΦΥΛΛΑΚΗΣ ΚΩΝΣΤ. ΛΑΣΣΑΔΟΣ 

Η Γραμματέας 

ΑΛΕΞΑΝΔΡΑ ΜΑΡΙΑ ΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





